	                                                                                                                                                                                                Eelnõu

NARVA LINNAVALITSUS


KORRALDUS  

	Narva
	…………. 2009. a. nr 

	
	


Ehituslubade väljastamine
1. ASJAOLUD JA MENETLUSE KÄIK

Läbivaatamiseks laekusid Suur-Aguli tänava rekonstrueerimise ja pikendamise, Linda tn 26 parkla ehitamise, Suur-Aguli tänava välistehnovõrkude ehitamise ehitulubade taotlused koos kooskõlastatud põhiprojekti staadiumis ehitusprojekti ning makstud riigilõivu maksekorraldustega. 

Ehitusprojekt on võrkude valdajatega, Ida-Eesti Päästekeskusega ning Narva Linnavalitsuse Arhitektuuri- ja Linnaplaneerimise Ameti peaarhitektiga heakskiidetud ja kooskõlastatud märkuseta.

Esitatud dokumentide läbivaatamisel on avastatud:

· Ehitusprojekti kooseisus puudub liikluskorraldusprojekt ehitustööde teostamise ajaks.
· Suur-Aguli tänava teepikenduse ehitusloa menetluse käigus selgus, et  tänava lõik on riigi omandis oleva maakatastrisse kandmata maa ja väljub Narva munitsipaalomandist ning nõuab munitsipaalomandisse koormamist. Sellega on tehtud taotleva maa piiride ettepanek Ida-Viru Maavanemale, kes kooskõlastas maa piirid ilma märkuseta.
2. ÕIGUSLIKUD ALUSED
2.1. Kohaliku omavalitsuse korralduse seadus § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva linna ehitusmääruse §24  lg 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.3. Ehitusseaduse § 23 lõike 2 punktide 1, 2, 21 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-is 47 nimetatud projekteerimises pädeva või kontrollitud käesoleva seaduse §-is 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud, esitada energiamärgis ning tasuda riigilõiv.

2.4. Ehitusseaduse § 23 lõike 5 kohaselt Ehitusluba teisele isikule kuuluvale kinnisasjale tehnovõrgu või -rajatise ehitamiseks väljastatakse kinnisasja omaniku nõusolekul. 
2.5. Ehitusseaduse § 12 lõike 2 kohaselt ehitusluba ei anna õigust ehitusloale märgitud maaüksuse või ehitise omaniku loata ehitada.
2.6. Ehitusseaduse § 29 lõike 2 punkti 4 ehitise omanik on kohustatud taotlema ehitamise lõpetamisel ehitisele kasutusluba.
3. OTSUS

3.1. Väljastada ehitusload Suur-Aguli tänava rekonstrueerimiseks ja pikendamiseks kuni Linda tänavani, Linda tn 26 parkla ehitamiseks.
3.1.1 Kohustada Suur-Aguli tänava, Suur-Aguli tn 13 ja Linda tn 26 ehitustööde lõpetamisel taotlema kasutusluba ning koos kasutusloa taotlusega esitada maa kasutamise õigus.
3.2.Väljastada ehitusload Suur-Aguli tn, Suur-Aguli tn 13, Linda tn 26 ning Linda tänava kaugkütetorustiku, sadevete kanalisatsioonitorustiku, elektrimaakaabelliinide, sidekaabelliini ja külmaveetorustiku ehitamiseks; 

3.2.1.Kohustada tehnorajatise omanikku ehitustööde lõpetamisel taotlema kasutusluba.
3.3. Kohustada Suur-Aguli tänava, Suur-Aguli tn 13 ja Linda tn 26 kinnistu omanikku koos ehitamise alustamise teatisega esitada ehitusjärelevalve ja hoonete osakonnale ehitustööde teostamiseks liikluskorraldusprojekt; 

4. RAKENDUSSÄTTED
4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

